Дилян Бенев
Гръмоблясъци
Афоризми

chitanka.info

Мисленето е най-нездравословното нещо на света и хората умират от него, както и от която и да е друга болест.

Оскар Уайлд

I

Убиха го дискретно и го погребаха триумфално, за да не изглежда, че са го убили. Чиста работа!

* * *

Власт, която не лази пред друга, за да умре на власт — умира от власт.

* * *

Няма власт по-велика от тази, откърмила народа с вяра, че е творец на съдбата си.

* * *

Той видя в него своя залез, виждайки в себе си неговия.

* * *

Един европейски народ, измежду многото задължения, които имал спрямо другите народи, влизало и това — същите никога да не разберат, че имат работа с такъв народ.

* * *

Властва не защото го искат отвътре, а защото е наложен отвън.

* * *

Няма експлоатация по-печеливша от тази — да експлоатираш мозъка на човека срещу човечеството.

* * *

Ако работим, за да живеем, а не живеем, за да ни работят — светът няма да е пирамида.

* * *

Щом днес от името на доброто говори злото — то за неговото утре се иска много повече зло.

* * *

Задължени сме, че ни осмислят в безсмислието.

* * *

Туй се казва жест! Да се прави всичко в името на човека — за неговото зомбиране.

* * *

Съществува като изчезнал.

* * *

За да върви светът нагоре, той трябва да бъде и свят надолу. Иначе се губи диалектиката.

* * *

Щом системата е такава, че за да я бъде, нас не трябва да ни има — тогава защо изобщо сме дошли?

* * *

Депутат, избран от народа, най-ласкаво разговарял със свои избиратели на площада, относно пътя към по-доброто им настояще, за сметка на бъдещето им.

* * *

Внимавай! Всяка истина въоръжава и води до непредсказуемост. А това е нецелесъобразно — ставаш неуправляем!

* * *

Магията на ораторското изкуство: Когато говориш от името на Юда — да ти казват, че говориш от името на Месия.

* * *

Цедят те, за да те оценят, че си ценен — докато те изцедят.

* * *

За да намериш себе си във времето, моля те — не докарвай до истерия жената в него.

* * *

Народът знае, че положението му е лошо — но народът не знае, че това е най-доброто му положение.

* * *

Дръзнал да търси смисъла и в най-голямата си робия, и го глобили, затова че го намерил в себе си.

* * *

Ако човек в действията си е по-малко склонен към саможертва в името на хората — то същият много по-малко би станал жертва на самите тях.

* * *

Пропастта между писатели и народ е не по-малка от тази между управници и народ.

* * *

Властта тъй флиртува с престъпниците, че човек неволно започва да им завижда, задето и той не е станал такъв.

* * *

На всеки връх си под връх, а под всеки връх — върхът!

* * *

Историята неведнъж е доказвала, че там, където има силна обществена мисъл — там за върховния умисъл живот няма.

* * *

Непростимо е, че и най-малкото, което ни е останало, за да бъдем хора — всъщност го притежават други.

* * *

Крият факти от историята им — духа им да убият.

* * *

Разумът е с белезници от престъпленията си.

* * *

Човек е свободен да лавира в агонията си.

* * *

Природните бедствия са добре дошли за някои хора.

* * *

Само един слепец може да напише „Изгубеният рай“.

* * *

Стане ли романът на Оруел „1984“ актуален, ще бъде твърде късно…

* * *

Плащат си с нашите пари за техните грехове.

* * *

Тоталната синтетика убива и последната естественост.

* * *

Бизнесът със смъртта е без конкуренция.

* * *

Щом растежът на човечеството е лимитиран, то гаврата с човека няма лимит.

* * *

Паметта за героите ни се осквернява — да не би да ги повторим.

* * *

Пирамидите на фараоните не говорят за безсмъртието им.

* * *

Дотам не може без власт, че и в отвъдното да е на власт.

* * *

Безумието на Рим е в неговото очарование.

* * *

Всеки ред от хаос има предел — отново да настъпи хаос.

* * *

Във времето на узаконеното варварство е незаконно да протестираш.

* * *

Постоянно твърди, че има чиста и неопетнена съвест — като рогоносец да я носи.

* * *

Клеопатра се е сношавала с робите си. След което ги е убивала от завист заради славата им.

* * *

Изкуството е като жената. Трябва да му се отдадеш изцяло.

* * *

Невъзможно е да го насилват повече. Чувства се мазохист.

* * *

Ако олигархията е предсказуема, няма да е тя.

* * *

Той е лишен от индивидуалност. От нищо не е лишен.

* * *

Този народ за нищо го нямат, задето той ги няма за нищо.

* * *

Външният вид много лъже, но това не е достатъчно. Той ги лъже и с вътрешния си вид.

* * *

Стилистиката му е блестяща в жаргона си.

От затвора можеш да избягаш, но от затвора на живота — никога!

* * *

Робите на древния Рим са господари спрямо тези от сегашния.

* * *

Литературата е памет на безпаметните поколения.

* * *

За да кориш един човек, трябва да го превъзхождаш. Иначе си лумпен!

* * *

Още с влизането си в литературата, той излезе от нея.

* * *

Земята е неизчерпаема в изчерпването си на живот.

* * *

Стига си искал! Разбирам много да имаш, а ти нищо нямаш.

* * *

Над един милион българи били в чужбина. А останалите, да не би да са в родината си?

* * *

Фалшът в изкуството е тъй фино наложен, че не можеш да го осъдиш.

* * *

Бялата мафия е по-страшна от криминалната. За нея си плащаш да те убие.

* * *

В основата на бъдещето стои миналото. Оттук и настоящето…

* * *

Подсъзнанието в човека го е превърнало в най-големия му роб.

* * *

Триумфират, умирайки.

* * *

Човек гордо следва земния си път. По друга орбита.

* * *

Измамата да повярваш, че не си измамен, те прави спокоен.

* * *

Излизат от търпението си, че не мога да изляза от моето.

* * *

Най-хубавото на самотата е, че винаги ти осигурява компания.

* * *

Чудят се как да ни заробят? Оттук и ценността ни.

* * *

Светът се управлява от духовни лица. Материалното в нас да пребъде.

* * *

И Сенека да ти е учител — щом си Нерон…

* * *

Завиждам на себе си. Винаги са ме мразили.

* * *

Най-страшно е да си неосъзнат бездарник.

* * *

По-скоро ще изчезнем като народ, отколкото като завист.

* * *

Ако прогледнеш повече, отколкото виждаш, пак нищо не си видял.

* * *

Жестокостите на миналото са нещо като спаринг-партньор на идващите.

* * *

Ако в гражданския живот имахме войнския си дух, сега този живот нямаше да е бомбардиран.

* * *

Технотронната ера е безукорна в заличаването ни.

* * *

Незабележимите имат най-много белези, задето не ги забелязват.

* * *

Не пада нивото на предателството. Конкурират се за него.

* * *

Неразположени са ако не разполагат с нас.

* * *

Приравняват го със себе си — да не би да изпъкне.

* * *

Никой не рискува да не слага презерватив, за да не хване СПИН — сякаш ако сложи, има гаранция да не хване.

* * *

Разколът в църквата се обслужва от този в обществото ни.

* * *

Ако социалните антиподи имат общи занимания в сферата на духа — те се изравняват.

* * *

Той нямаше правилен живот и стана писател. Съвсем да го няма.

Сатирата няма смисъл, щом светът става все по-лош. Да, но по тази логика и другите изкуства се обезсмислят.

* * *

Дотам е велик, че да може и без разум.

* * *

Сатирата е гневно отрицание на упадъка в човека.

* * *

Очите на безочието нямат очи.

* * *

Ако цените не растяха повече от заплатите — губят смисъла си.

* * *

Повечето партии съществуват, за да си мислим, че статуквото може да се промени.

* * *

Политиката е вид интелектуална дейност на хора, имитиращи интелект в нея.

* * *

Мярката им за ценност в изкуството ги осъжда.

* * *

Как да се наложи в изкуството при толкова много наложени и да не ги изложи?

* * *

Бездарниците в изкуството се изравняват с криминалните престъпници по ползата от вредата им.

* * *

Възмездието за бедите ни наближава най-вече от това, че искат да ни обезверят в него.

* * *

Как да са единни? — щом за тяхна сметка са далеч по-добре в единството си други.

* * *

Начинът, по който ги възстановяват, след като ги разрушат, е далеч по-разрушителен.

* * *

Тъй краде, че да не бие на очи. Толкова е акуратен!

* * *

С пародията си на общественик минава и за писател.

* * *

Художественото слово е в опасност. Може да въздейства.

* * *

Парите като универсална ценност не могат да не оправдаят доверието към тях, като най-завоалирана форма на робство.

* * *

Новата ера е тъй непредсказуема в своята динамика, че би объркала и прогнозата на тези, които са я програмирали.

* * *

Все пак между народ и политици има колегиалност. Те са не по-малки пионки от нас.

* * *

Борбата срещу наркотрафика е по-скоро битка за него.

Ако са ти инсценирали смъртта — като труп да те използват — по-добре е да си наистина такъв.

* * *

Над властта на безвластието няма власт.

* * *

Зад всеки диктатор стои по-голям.

* * *

Дълбоката мисъл изолира твореца. По него да се равняват.

* * *

Откриват се нови работни места за закриването на нацията.

* * *

От неравновесието на другите винаги са в равновесие.

* * *

Литературата е най-висшето изкуство и от начина, по който се унищожава.

* * *

Откакто националните култури се разрушават за сметка на една, за тях се говори най-много с перспектива.

* * *

В литературата не си ли на средно ниво — си никой! Пък и колкото да си над него.

* * *

В някои телевизии се канят хора, нямащи какво да кажат, за да се докажат.

* * *

Смята се за мастит литератор повече от средата, която го прави такъв, а не че е станал подобен, сам по себе си въпреки нея.

* * *

Откакто никой не обича лидерите, всеки се стреми към лидерство.

* * *

Като гена им няма никъде и затова са за никъде.

* * *

Сатирата е дотам сериозна като изкуство — дори само затуй че я премълчават.

* * *

С протекция на работа, само дето себе си не може да наложи.

* * *

Варварските народи винаги са имали силен гръб, като алиби за варварството им.

* * *

Щом стреляш по невинни и пускаш музика на Вагнер — славата е само твоя — ставаш предтеча на авангардизма в убийството.

* * *

Най-голямото омерзение за човека е да се самоубие, затова че няма пари и за погребение.

* * *

За мъките от писането не си струва завистта. Но за завистта от него си струва мъката.

* * *

Корупцията семейство храни. И това е най-голямото Ӝ оправдание.

* * *

Вътрешният му вид и външният говорят заедно. С нищожеството си.

* * *

Няма незаменими хора, затова че има несменяеми.

* * *

Самоиздръжката на читалищата е узаконена форма на изнемогването им.

* * *

От дискриминирането му спрямо друг, най-много печели трети.

* * *

Някои хора живеят за литературата, други да живеят от нея.

* * *

Никой народ не е застрахован да не бъде подложен на геноцид по нечия заръка.

* * *

Ако изкуството не беше за избрани хора, нямаше да има толкова случайни в него.

* * *

Едно време хората са умирали за идеите си — а сега от роботизирането си.

* * *

Ъгълът, от който гледаш, е нулев спрямо този, от който те гледат.

* * *

Да бъдеш на „ти“ със себе си етично ли е? — щом изважда другите от равновесие.

* * *

Не армията прави пълководеца, а той нея.

* * *

Единица мярка за човек: Човек върху човека.

* * *

Великото е в малкото. Щом голямото в него е невидимо.

* * *

Всеки бяга от сатирика, въпреки че споделя идеите му.

* * *

Заетостта на таланта с творбите си е губеща спрямо тази на бездарника с властта си.

* * *

Генетичният експеримент, на който са подложени, е изход за тях — издигайки авторитета на създателя.

* * *

Егоизмът ги обединява, да не са солидарни помежду си.

* * *

Природата е неблагосклонна към сатирика. Много рядко му дава правото да се роди такъв.

* * *

Без себе си по ще можем, но без камери…

* * *

Известността му идва най-малко от творбите му. И се опива от това.

* * *

Японците са по християни от нас, въпреки че са будисти. Ами ако бяха християни?…

* * *

В днешно време е лудост да си писател. Но още по-голяма лудост е да не продължиш да си.

* * *

Преситени са от ненасищането си да акумулират злото.

* * *

Как да избегнем божието отмъщение? Най-малко се стряскаме да сме престъпни все повече посвоему.

* * *

Най-цивилизованата престъпност е узаконената.

* * *

От добротата си по можеш да станеш лош, отколкото от лошотията си — добър.

* * *

От една страна хората не се раждат равни, а от друга — никой не иска да го превъзхождаш. Загадката остава.

Чувството му за малоценност го краси. Иначе ако и това няма — човек без чувства накъде? За никъде!

* * *

С многото си празници, само дето не празнуват и унищожението си.

* * *

Лицето на историята е с присадено лице.

* * *

Всяко следващо зло ясно ще говори, че въпреки съпротивата на доброто, абсурд е да не стане.

* * *

Щом свободата на словото е безценна в апогея си, въпреки че ми спират нещата — значи толкова ми струват нещата.

* * *

Завистта от някой би се изгубила от съжалението от него.

* * *

Мозъкът на новото време — безмозъчните дейности.

* * *

Свободен е. Не зависи от себе си.

* * *

Системата е всеки да работи другия, че да сме изработени за нея.

* * *

Самоубийците в живота са много по-смели от терористите. На тях им идва отвътре.

* * *

Излезеш ли от контрола на олигархията — ти си олигархията!

* * *

Недопустимо е да не се води по другите — отличава се.

* * *

Хора от всички страни, моля ви — антагонизирайте се!

* * *

Ако елитът се контролира както нас, бих повярвал, че моралът не е двоен.

* * *

Нищо че Историята ги отрича — щом те не се отричат.

* * *

Понастоящем светът е плод на най-голямата мистификация, откакто се помни.

* * *

Откакто светът става все по-женски за нас — свръхбогатите си предават наследството само по мъжка линия.

* * *

Няма да им се размине единствено след смъртта им.

* * *

Откакто не могат да го използват, сън не ги хваща — затуй че те са употребените.

* * *

Омразата между българите, като обратен знак на еврейската солидарност, ги прави пълни господари на унищожението си.

* * *

Същността му е да е изпразнен от нея.

* * *

Владееш ли света, по-завладян си.

* * *

Лансират го, не че е писател, а е станал такъв, щото го лансират.

* * *

Всеки народ си заслужава литературата, въпреки че не всяка литература си заслужава народа.

* * *

Тези, които си мислят, че стоят над нещата, не се и замислят, че нещата не търпят надзиратели.

* * *

Безграничен е пределът на нищожеството му.

* * *

Обвиняват ме, че творчески не се съобразявам с масовия вкус. Сякаш той не е лишен от вкус.

* * *

Бъдещето на затворите е гарантирано от малките престъпници в тях.

* * *

Глобализмът ни освобождава от опеката на държавата — безкрайно повече да си плащаме — затова че сме негови.

* * *

Един път да не тръгна срещу себе си и всички са срещу мен.

* * *

Ако светът не беше под похлупак, щяхме да се гордеем със зрението си.

* * *

В армията на бездарниците всеки е пълководец.

* * *

Войната е спасение за хората. Извън нея помежду си повече се избиват.

* * *

Тя ми каза: „Ти ми принадлежиш!“ Е, как да Ӝ вярвам, след като аз принадлежа на себе си.

* * *

От нивелацията на народите идва господството над тях.

* * *

Човек е неизчерпаем резерв. Не стига, че се ражда, за да бъде годен само за робската си участ — че и още искат от него…

* * *

Умишлените злини вдигат цените.

* * *

Нашата интелектуална мощ е спасение на единици за сметка на нацията.

* * *

Ако политиката в културата не беше в изнемогването Ӝ — нямаше да има политици.

* * *

Интеграцията им в обществото се обезсмисля от генетичната им неразположеност за това.

* * *

Глобализират се в агонията си.

* * *

Ако едно зло се убие в услуга на най-голямото зло — по-добре да е живо.

* * *

Ако някой ти помогне в изкуството и умре, и другите от завист те изолират, те още повече ти помагат.

* * *

Откакто Спартак е живял по земите ни, най-малко сега можем да кажем, че го носим в гена си.

* * *

Ако спасението не беше в литературата, пӝ нямаше да има телевизия.

* * *

Малките народи сме по-качествени в изтребването си.

* * *

Ако политиците ни имаха чара на жените ни, щяха да са по-малко.

При атентат властниците винаги афишират състраданието си към жертвите — като изкупление. Иначе ако те станат жертви, после няма кой тях да състрадава.

* * *

Литературната мафия е най-малко елитарна. Влезеш ли в нея, не се иска да си много талантлив, за разлика от криминалната.

* * *

Когато родителите обвиняват децата си в абсурдни неща, никой не им търси отговорност за абсурда, че са ги създали.

* * *

Различните управи се изравняват по инструктажа, по който работят.

* * *

Дори и цунами да ги залее, пак ще изплуват — по-скоро нас да удавят.

* * *

Демокрацията пробива с пораженията си.

* * *

От смесването на расите идва и най-добрата раса.

* * *

Дори и да му наложат да ходи с имплантиран чип, пак ще искат от него да се казва човек.

Той (творецът) всичко си имал, за да го тачат, но само едно си нямал — вместване в епохата.

* * *

От коварството си загуби, задето не е бил дотам коварен, че да спечели.

* * *

Дигнаха ръце от него, за да го носят.

* * *

Величието на Сократ е в написаното за него, въпреки че нищо не е написал.

* * *

Ако древногръцките философи бяха на държавна заплата, нищо нямаше да напишат.

* * *

Светът без граници е неговата най-голяма граница.

* * *

Някои пълководци са по-големи царе на бойното поле, отколкото царете им в дворовете си.

* * *

Митът за Наполеон никак не би бил такъв, ако не идваше повече от кукловодите му.

* * *

Явната диктатура не се страхува да я посочиш с пръст. И затова е глобална.

* * *

Съдбата му на паразит заразява.

* * *

Най-хуманното на глобализацията е, че ти обезпечава преди всичко правото да бъдеш никой. И да си доволен от това!

* * *

Заслепява ги, че не е толкова циничен — повече да бъде.

* * *

Контролът над света не търпи подялба.

* * *

Налагат ни да мислим глобално, щом за нас няма кой да помисли.

* * *

Животът няма цена. Оттук и обезценката му.

* * *

Ако парите имаха стойност на нещо повече от хартийки, нямаше да бъдат в обращение.

* * *

Генът им, пӝ щеше да има аналог, ако не бяха докрай в ежби.

* * *

Класиците на подражанието ги честват не по-малко от истинските.

* * *

Съюзът между малки и големи, който ни е наложен, не скрива същността си от факта, че ни е наложен.

* * *

Често се питам кога ме хулят повече — дали, когато не разбират нещата ми, или обратното?

* * *

С телевизията тъй ни влизат в съзнанието, че да го изместят.

* * *

Ако светът вървеше по своите си закони, а не по други, и ние щяхме да вървим.

* * *

От поправията — и неуправията.

* * *

Несвободен си с джиесема от свободата да го имаш.

От края на света — и вечността му.

* * *

Много е важен външният вид — унищожават ли ти вътрешния.

* * *

Месомелачката на живота не подбира жертвите си.

* * *

И най-силната власт си намира своя Распутин.

* * *

Носталгията по социализма е върхът на капитализма.

* * *

Паметната му плоча е най-голямото му прикритие, че не я заслужава.

* * *

Социализмът даде квалификация на хората, да робуват днес на каква да е работа.

* * *

Ако и през най-голямата цензура минеш нецензуриран, такава е играта на цензорите — да си мислим, че все още има единици сред нулите.

* * *

Понякога копието струва много повече от оригинала.

* * *

Корят ме, че няма хумор в нещата ми тези, които нямат мисъл в своите.

* * *

Възпроизводството на литературния елит е в обратна пропорция на качеството на литературата.

* * *

Ако делата на престъпниците ги описваха в антология, никой нямаше да бъде пренебрегнат.

* * *

В морето на живота често истината от дъното не излиза.

Когато те унищожават бавно, е най-цивилизовано. Щом те принуждават да надмогнеш тъй себе си, че със скрити резерви да удължиш този процес — с вярата, че можеш да оживееш.

* * *

Гениален е да се доказва с наглостта си, че хич не е бездарник.

* * *

Големите сатрапи са неуморни в престъпленията си от страх, да не би след тях да дойдат други, по-големи, и те ще останат безименни.

* * *

Избиват се, щото не знаят за кого се избиват.

* * *

От народа се иска да тачи своите вождове, които работят за нетачещите народа.

* * *

Между едни корумпирани има брожение, че са ощетени спрямо други.

* * *

Заслужиш ли унищожението си, най-малко те постига.

* * *

Туй, че човешкото обединение е за сметка на индивидуалната свобода, е напълно оправдано. Нали благодарение на нея то е предизвикано.

* * *

Избива комплексите си като писател, затуй че го хвалят, че е такъв.

* * *

Демокрацията е виртуоз в прикритието си, че е такава.

* * *

Най-краткият път до новия социализъм е приватизацията.

* * *

Налагат ни чужди ценности като естествени, по пътя на отчуждението ни като хора.

Творецът ревниво пази творбите си от чуждо посегателство както жена си. А дори и повече — според тяхната непреходност.

* * *

Природата отреагира с глобално затопляне.

* * *

Предимството на животните е, че въпреки че се водим човечество — нашият живот е далеч по-озверен.

* * *

Демокрацията е вездесъща! Тя съвсем не би допуснала новото глобално мислене да има опозиция.

* * *

Някои пишещи в битката за оцеляване изоставят писането и работейки друго — имат двойно страдание — щом с нищо друго не могат да компенсират това си призвание, дадено от Бога.

* * *

Несправедливостта в малката литература допълва името Ӝ.

* * *

Ако пожизнената слава не пречеше на посмъртната, повечето пишещи щяха да се избиват по-малко заради първата.

* * *

От несъвършенството си като човек той е добре компенсиран в съвършенството си срещу кой да е човек.

* * *

Сепаратистката политика на кой да е етнос започва от кукловодите му.

* * *

Откакто забогатя от самотата си, все повече се мъчат да го ограбят.

* * *

Най-малко като паразит се осъзнава.

* * *

Той е голям оптимист. Вярва в бъдещето на самоубийството.

* * *

Ценността на тези, които подменят ценностите, няма цена.

Не може да не се осланя на бъдещето. Поне му гарантира робството.

* * *

Това, че ги насилват да издишат като нация, неминуемо ще има ефекта на доминото.

* * *

Сблъсъкът между великите сили ще реши ли въпроса за човечеството?

Гордостта му, че е с млада жена, по-скоро събужда нимфоманката в нея.

* * *

Чарът на простоватата жена, идващ от нейната неподправена първичност, често изпреварва този на интелектуалката, заради пресилената Ӝ надутост.

* * *

Откакто му беше любовница, сега нехае за него, задето е любовница на по-голям, който тепърва ще нехае за нея.

* * *

От комплексираната жена и вибраторът бяга.

* * *

Гордостта Ӝ, че е жена, се обезсмисля от живота Ӝ на такава.

* * *

Ако потентността на мъжа не зависи от жената, тя няма да го превъзхожда.

* * *

Откакто се омъжи, Ӝ внушиха, че може сама да си бъде и мъж.

* * *

Физическото Ӝ несъвършенство е най-малкото повод за реванш в духовно отношение.

* * *

Няма да е тя, ако не иска от духовния уважение, колкото от низшия сексуално унижение.

* * *

Там, където всички бутат секс, само със секс не можеш да пробиеш.

* * *

Откакто няма полов живот, изнасилва човешкото в околните като възмездие.

* * *

Винаги ми е вървяло на неподходящи жени. И може би това е най-подходящо за мен.

* * *

Ако се омъжи без коварство — няма да е тя.

* * *

Оставиш ли една жена да се почувства, че е единствена — свършено е с теб!

* * *

От красивата жена и рогата ти стоят по-красиво.

* * *

Тези, които ги лансират заради жените им, са най-жестоки спрямо тези, които ги лансират заради самите тях.

Спиш ли с една жена — ти си прелъстеният.

* * *

Силата на жената е до трийсет години. Но това не Ӝ пречи да удължава тази възраст.

* * *

Една жена спре ли секса — почват болестите. А не спре ли — също.

* * *

Ако жените на мафиотите не оставаха вдовици, нямаше да се омъжват за тях.

* * *

Няма кой да я прелъсти. Толкова е прелъстителна.

Чувството Ӝ на превъзходство е по-скоро бумеранг за нея.

* * *

Жените рядко се интересуват от произхода на парите. Стига да ги имаш — пък и колкото да са мръсни!

* * *

Дотам е обсебена от майка си, че първо майка Ӝ спи с мъжете Ӝ.

* * *

Жена ти не струва повече от теб, но ти струва далеч повече.

* * *

Жените са така загрижени за теб, че ако си в духовната сфера — няма да е за дълго.

* * *

За насилието на мъже от жени законът често нехае.

* * *

По-трудно е да имаш любовница, щото си мъж, а не за друго.

* * *

Мъжемелачката в нея смила и самата нея.

* * *

Не разбира, че щом се е поддала на сексуалното унижение, за да я лансират — не я чака по-голямо унижение.

* * *

Обича го, че е нехаен да му изневерява.

* * *

От играта му с жените — играчка в ръцете им стана.

* * *

И най-заклетата монахиня се страхува да не прегреши, затова че е жена.

* * *

В Библията е казано, че жената е създадена за мъжа, а не обратното. Да, но само в Библията…

* * *

Тя е по-ненаситна от това, че той не може да Ӝ се насити.

* * *

Една жена далеч по-рядко отива при един мъж заради самия него — отколкото той заради самата нея. И това е трагедията на мъжа.

* * *

Той не е цвете, но гледа на нея като на цвете — и тя на него да гледа като на цвете.

* * *

Коварството на грозната жена е много по-локално от това на красивата. От красивата, то може да получи и международен престиж.

* * *

Ако по-малко бърбореше, не би била още и стара мома.

* * *

Ако една жена се оплаче, че си я изнасилил — толкова си мъж!

II

Адът е като еманация на комунизма. Уравниловката в него е най-силна.

* * *

Няма значение кой е на власт. Подлогите са универсални.

* * *

Ако те обърка, че не е сбъркан — ти си сбърканият.

* * *

И най-големия простак би го засенчил по-голям.

* * *

Все налита на бой. От боя си да умре.

* * *

Срещу силата на демографския срив няма сила.

* * *

От самораздаване за хората, нехаещи за него — умира.

* * *

Контролира се от липсата на самоконтрол.

* * *

Човек е тъй подвластен на измамата — авторитета си да изгуби.

* * *

Топят се да не би единият да изпревари другия — докато не ги изпревари трети.

* * *

От неограничените ни възможности — току-виж сме осъмнали и в първобитната ера.

* * *

Първобитната ера е нащрек. Не ще оцелели от електронната ера.

* * *

От посредственост се дави — надменността му да изплува.

* * *

За цената си да е себе си, вечно е в дългове.

* * *

Жертвите на изкуството го създават.

* * *

Ако междуетническите конфликти не ескалират до невъзможност — губят смисъла си.

* * *

Морално е да не изневери на цинизма си.

* * *

Криминалността така стресира човека, сякаш незаслужено е човек.

* * *

За пътя към себе си, рядко е на себе си.

* * *

Болестите така минират живота ни, че да го взривят.

* * *

Героизира се от вероломното си „аз“.

* * *

Не дай си боже да изтърват контрола над света. Свят няма да остане.

* * *

По всичко изглежда, че сме най-излишният народ в Европа.

* * *

Надменността му, че е маша на всесилен, губи сила най-вече от това, че той не струва за него да е нещо повече от маша.

* * *

Когато от теб зависи животът на нацията, по-малко зависиш от себе си, за да я спасиш.

* * *

Насилието от малкия екран ни самоизбива.

* * *

Крие петна от биографията си — сатрапията си да наложи.

* * *

Щом ги лансират като брънка на световния упадък — повече падат.

* * *

Голямото богатство и голямата дарба са равнопоставени. С трагизма на притежателите си.

* * *

Ако реализацията на талантливите в изкуството не минаваше толкова през цедката отгоре — и светът би бил друг.

* * *

Игнорират ли бездарниците в изкуството, то пак няма да спечели. Други ще дойдат.

* * *

Хората без книги пӝ ще могат, отколкото без наркотици.

* * *

Въпреки че идеалът на литературните ни класици е лишен от пример за младите, той продължава да се изучава. Какво безочие само?!…

* * *

Проклятието над големите таланти в малките литератури ги прави още по-големи.

* * *

Литературата не държи на реномето си. Отдава се на прекалено много.

* * *

Истинската литература не е толкова в криза, колкото оценката Ӝ.

* * *

Обърка им сметките в литературата. Неговите да объркат.

* * *

Зад литературното му откритие стои страшният съд.

* * *

Политиката в литературата е най-голямата Ӝ длъжница.

* * *

За най-различните в литературата писателски съюз няма.

* * *

Отношенията в литературата са като на бойното поле. Отвсякъде те разстрелват.

* * *

Кариеризмът в литературата игнорира мъчениците Ӝ.

* * *

Висотата на литературата надскача интригите в нея.

* * *

Най-страшни са еничарите в литературата. Те са напълно осъзнати.

* * *

Сега всички отричат социализма. Само дето няма кой да отрече тези, които ни натрапиха и капитализма.

* * *

Някои сатирици с малко думи казват толкова много, че често не стига животът на тези, които ги четат, да осъзнаят нещо.

* * *

Все пак трябва да се радваме, че ако не би имало ново небе и нова земя и животът не би ставал все по-лош.

* * *

От многото ни свободи — и тази на цензурата.

* * *

Поколението след нас неминуемо ще ни сложи паметна плоча за това, че не сме съществували.

* * *

Парадоксалното е, че едно обезверяване на хората от моите книги е винаги добре дошло за властта — пък и колкото да съм неудобен за нея.

* * *

И най-престъпното съзнание си има своята ценностна скала.

* * *

Дълбокият афоризъм издава и културата на автора — пък бил той и неразбран.

* * *

Сатрапът опровергава същността си като алиби за последващото си людоедство.

* * *

Властта се бори срещу корупцията — от своята да живее.

* * *

От това, че е човешко да се греши, е далеч по-човешко да се живее от грешките на човека.

* * *

Не дай си боже да приватизират и въздуха, който дишаме. Кислородната маска ни е сигурна.

* * *

Ако раят им можеше да отнеме поне малко от ада на други, щеше да е по-малък.

* * *

Безредието на новия световен ред — най-добрият ред.

* * *

Никой не би намерил останки от цивилизацията ни, ако престъпникът нямаше харизматично въздействие върху жената — за назидание на интелектуалеца.

* * *

Липсата на възпроизводство на нацията се компенсира завидно от това на престъпността — като мерило за нацията.

* * *

Безболезнената екзекуция — филантропията на палача.

* * *

Някои фалшификати тъй се изживяват като оригинали, че да не излязат от Лувъра.

* * *

Често мъжът е заслужил жена си като компенсация, че не я заслужава.

* * *

Въпреки че е щастливо омъжена, макар и грозна, това никак не Ӝ пречи да злорадства срещу някои красиви, макар и нещастни.

* * *

Истинският талант често се открива, когато най-много го укриват.

* * *

Дори и малкото време, което ни е останало като земляни, не е гаранция, че няма да го просрочим.

* * *

Всевъзможните измами ясно говорят, че без да измамим, сме за никъде.

* * *

Всяко богатство носи в себе си и наглостта на своя притежател — тъй придобито.

* * *

Животът ни е максимално усложнен. По-малко да значим сами по себе си.

* * *

Съдбата е непокътната. Не търпи чужда намеса.

* * *

Геният на човека създава робота. Гениално да го измести.

* * *

Капитализмът, който ни наложиха, е пародия на техния.

* * *

Високата цена на наркотиците повече ги пласира.

* * *

Навсякъде искат фактура с касов бон, колкото в наркобизнеса — обратното.

* * *

За пътя на наркотика странични пътища няма.

* * *

Повечето престъпници са наркозависими. И това ги прави независими — в престъплението.

* * *

Сибирската каторга е паметник на културата — нали тя създаде Достоевски и Солженицин.

* * *

Словото на Георги Марков убива и него.

* * *

Поредицата „Убитите босове“ обезсмисля истинското безсмъртие.

* * *

Пожарът в Александрийската библиотека не изгаря знанието от нея.

* * *

Величието на Анибал минава през смъртта на Картаген.

* * *

Най-бързо постигнатата империя е и най-краткотрайна. От величието на пълководеца Ӝ.

* * *

От технизацията — и сатанинското в нас.

* * *

Тези, които не могат да се сблъскат със себе си, най-много блъснати ходят.

* * *

Силата на закона е дотам непредсказуема, че би заменила и една трета световна война.

* * *

Талантът в него догонва интриганта.

* * *

Заслепението от собственото „аз“ ражда и шедьоври.

* * *

Гениален е да обича властта повече от таланта си.

* * *

От случайността си някои катастрофи избиват на преднамереност.

* * *

Голямото богатство не подлежи на ревизия.

* * *

Няма по-голяма несъвместимост от това, което изглеждат, и това, което са.

* * *

Той е публична личност. Само скритото си „аз“ не изважда на показ.

* * *

Всевъзможните шоута — върховният ни смисъл.

* * *

Мракобесието ражда и титани на мисълта. Като изкупление.

* * *

От извора на невежеството напиване нямат.

* * *

И за големия престъпник има закон: Да си остане голям престъпник.

* * *

Трагично е да си престъпник. Парите не можеш да си изхарчиш.

* * *

Прощавам ти и най-сатанинското спрямо мен, затуй че Бог няма да ти прости.

* * *

Човешкият избор: Да нямаш избор.

* * *

Някои злини така удрят по нова Европа, че да убият смисъла Ӝ.

* * *

С този си медиен комфорт само дето не са ги канонизирали и за светци. Стожерите на греха!

* * *

Човешкото оцеляване е в реанимация. От самия човек.

* * *

Лошо е да не отговориш на цинизма с по-голям.

* * *

Всеки, който е тръгвал срещу мен, след това нещо му се случва. Най-малко от мен.

* * *

Там, където никой не си е на мястото, място не можеш да си намериш.

* * *

Русия е напълно предсказуема в своята непредсказуемост.

* * *

Толкова сме големи в нищото, че не можем да излезем от него.

* * *

Никога няма да ни изстине мястото — други народи ще го заемат.

* * *

Някои хора минават за най-големите филантропи. В заличаване на човешкото.

* * *

Борбата срещу престъпността не закрива оръжейните магазини.

* * *

Липсата на държава обезсмисля посолствата.

* * *

Скритото им лице прозира най-много на престижна работа.

* * *

Космополити сме. Няма що!… Все повече ще живеем в чужбина.

* * *

Бил съм прекалено саркастичен. Сякаш най-много не са убивали хумора в мен.

* * *

Зад липсата на възход — залогът на геронтокрацията.

* * *

Сатирикът безбрачник най-много се отдава на брака в обществото.

* * *

С нов покровител, нов късмет — в обезверяването си!

* * *

Полицаите са големи магьосници. Винаги имитират дейност.

* * *

Размириците чертаят вечността.

* * *

Националното им богатство е голям капитал. Експлоатират го само чужди.

* * *

Толкова е нещастен от творбите си, че да се вижда в тях най-щастлив.

* * *

Човешко е да не бъдем хора помежду си. Но никак не е човешко, ако сме осъзнати за това.

* * *

По законите на естествения подбор се налагат онези, които не подбират по него.

* * *

Феодализмът на двайсет и първия век дава уроци на средновековния.

* * *

Ако доживееш до последния ден на света, ще ходиш ли на два крака?

* * *

Недосегаемостта му го уязвява.

* * *

Откакто има тайни общества, нищо не остава скрито.

* * *

За гоненията си църквата още изкупва грехове.

* * *

В дяволското в него влиза и богослужението му.

* * *

Противоестествените отношения сред някои монаси са повече от естествени.

* * *

Политиката за сектите ги фаворизира.

* * *

Съдебната система се изнасилва от наглостта на престъпниците.

* * *

Неколегиално е да съдиш съдия! Нали затова е съдия — никой да не го съди.

* * *

Големите адвокати рядко защитават малки хора. Големи да си останат.

* * *

Някои болници — нечии Голготи.

* * *

Експериментите с лекарства биха те сродили с концлагериста.

* * *

Интимните отношения между лекар и пациент — повече лекуват!

* * *

Смърт по невнимание квалифицира лекарите.

* * *

Понякога лукса да се лекуваш ти обезсмисля живота.

* * *

От лекарската съвест идва и търговията с органи.

* * *

Известността му на лечител по-скоро го скрива, че е такъв.

* * *

Този лечител така ти влиза под кожата, че да те лекува и в отвъдното.

* * *

Като син на баща с име, той е голямо име — в сянката му.

* * *

От силовите спортове израстват силни личности — силово да се налагат.

* * *

Порното по сателитната телевизия няма нищо общо с естествения секс. Както и ние със себе си.

* * *

Демокрацията е от женски род. Изнасилват я тоталитаристи.

* * *

Моралът сред учениците убива представата за морал.

* * *

Телевизията така е навлязла в душите на хората, че да са един на друг като телевизори.

* * *

Извън самоизяждането си — себе си не могат да намерят.

* * *

Убиват национализма с лидерите му.

* * *

За безскрупулността няма сезон.

* * *

Дразни ги, че ги пренебрегва, че са го подценили.

* * *

Откакто не случи на съученици, случи на себе си.

* * *

Не влезеш ли в играта им като частица от тях — никой си!

* * *

Себедоказва се в словоблудство.

* * *

Още като студент животното в човека е вече дипломирано.

* * *

Изхвърлените от живота му принадлежат.

* * *

В самооклеветяването си оцеляват.

* * *

Контролът в митниците ескортира контрабандата.

* * *

От контрола си им като куче.

* * *

Не стреляш ли тъй с мисълта си, че да те гръмнат от нея — повече стреляй!

* * *

От залеза на запада — и европейското в нас.

* * *

Гаврата с човека няма покой. От човека.

* * *

Откакто си тежи на мястото, не стои на него.

* * *

И с кариерата си не прикрива парвенюто в себе си.

* * *

Отблъсква ги с егото си, задето ги е примамил с него.

* * *

Издигат го — като падне, да не стане.

* * *

Някои творци незаслужено страдат повече, без да останат в историята.

* * *

Конюнктурата награждава писателите. От нея да не излязат.

* * *

Дълбочината му на творец може да го завлече и на дъното.

* * *

Казват му кого да лансира като писател. И това го лансира.

* * *

Нещата му в антологията по-скоро го скриват.

* * *

Не излиза от антологиите. Може да го забравят.

* * *

Дълбоките писатели са в излишък. Много са малко.

* * *

Извън проблемите на бита нямаш право на смисъл!

* * *

Самодостатъчен си е в себичността си.

* * *

Той е личност в греха. Самоиздига се в него.

* * *

Злото е взискателно. Конкуренцията в него ескалира.

* * *

Злото му към другия го лансира за по-голямо.

* * *

Така са единни в злото — сякаш доброто им носи най-голямото зло.

* * *

Покайва се, че не е извършил по-голямо зло. По-малко зли да бъдат с него.

* * *

Футболът е опиум за масите. Маси да си останат.

* * *

Висша форма на самосъхранение: Да надзираваш надзирателя си.

* * *

Той е завършен човек. В неможенето си да бъде нещо.

* * *

Недосегаеми сме! Никой не може да ни влезе в положението.

* * *

С притворство си отваря пътя, който го затваря.

* * *

Компетентно се ръководи от безличието си.

* * *

По-скоро властта ще слезе от него, отколкото той от нея.

* * *

Гневът от улицата не сваля властта. Подменя я със същата.

* * *

Различието се приравнява с еднаквостта. От състрадание — да не помисли тя, че вече не е водещ авангард.

* * *

Ако мислим еднакво, за да живеем — много по-добре е да умрем, затуй че мислим различно.

* * *

Нивелацията е безгранична. Глобализмът гарантира.

* * *

Глобализацията е универсална. И смъртта ни би направила еднаква.

* * *

Политиката е като бездна. Влезеш ли в нея — пропадаш.

* * *

Голяма е душата на политиката. И с криминално минало си в нея.

* * *

Политиката е инкубатор на манипулатори без лице.

* * *

Така ги лъжат със заплатите, че да се родеят със сметта.

* * *

Грижата за народа е страшно голяма. Не се побира в предизборните програми.

* * *

От зомбирането на човека — и безсмислието на цензурата.

* * *

Превзели са ги, по-малко да изглежда.

* * *

Престижът на корумпираните обезличава героизма.

* * *

Светът гори от атентати. Като награда, задето още го има.

* * *

Безценен е. На всяка цена е готов на всичко.

* * *

По-единни са в разложението си.

* * *

Много е велик в нищото. Никой не може да го засенчи.

* * *

С еднопосочен билет за ада само Бог е над теб.

* * *

На избори народът по съвест узаконява робството си.

* * *

Животът и нефалшифицираните избори се отблъскват.

* * *

Не плюйте по улицата. Много личности са тръгнали от нея.

* * *

Самообразованието е повече от университет.

От сексуалната си незадоволеност минава в извратеност.

* * *

Почвайки от единицата, не спира да клони към нулата.

* * *

За убийството на духовност няма следствие.

* * *

Сатанизацията е вездесъща! Облечена е в бяло.

* * *

Ако от болките на народа не ставаше политически пиар, пӝ щяха да се излекуват.

* * *

От битката между хората и животните плачат.

* * *

Хипнотичното му ораторство е повече параван за слабия военачалник в него.

* * *

С целувката на Лукавия покрива всичките си нужди.

* * *

Всичко е постигнал сам. Дори и унищожението си.

* * *

За поколението след нас и мисълта му ще се внася отвън.

* * *

Мисълта за безкрайността на Вселената и на клада изпраща.

* * *

Високопоставен е в ниското. Придава му тежест.

* * *

Истината за някои космически достижения е под гриф „Строго секретно!“

* * *

Луната се е поучила от земята. Защо да живеят земляни там?

* * *

Не бихме били по-завладени, ако най-елитни среди не овладяват вече и планетата Марс.

* * *

Животът на Марс ще засенчи ли този на Земята?

* * *

Ако някой астероид се сблъска със Земята, грехът ни го е прицелил.

* * *

Човекът е страшно важен! И от Космоса го наблюдават като на длан.

* * *

Ако Земята беше център на Вселената, пирамидалната Ӝ структура пӝ би имала резон.

* * *

Като върховен съдник повече се осъжда.

* * *

Наложеният порядък най-дълго издържа да е такъв.

* * *

Парламентарните антиподи на един стол седят.

* * *

За какво ни е да имаме парламент, щом и с него толкова ни е Ӝмането.

* * *

В парламента случайни хора няма. В кой да е парламент няма случай като тях.

* * *

Ако народът разруши парламента — основите му остават.

* * *

Антагонизмът в парламента идва отвън.

* * *

И психопат да си, щом си депутат…

* * *

Не биха били толкова нищожни с по-малко депутати.

* * *

Като проекция на задкулисни сили, най се осмислят.

* * *

Заради субсидията е повече лидер.

* * *

Никой не оспорва лидера в него. Само той се опровергава.

* * *

Много са силни с лидера си. Стига да го убиеш.

* * *

Крадат — себе си да ограбят.

* * *

Не може да избяга от корена си. Много е азиатски.

* * *

Властта е морална. Отдава се на едни и същи.

* * *

Олигархията не търпи чужди. Възпроизвежда се от само себе си.

* * *

За бремето на таланта си без характер — умираш.

* * *

Невъобразимо грешни сме. И на туй отгоре още живи.

* * *

За най-разрушителния помежду си народ и третата световна война е излишна.

* * *

Истински ас! Не излиза от самодоволното си „аз“.

* * *

Сатирата на Оруел е по адрес на бъдещето, което е започнало.

* * *

Не закачайте сатирика. Той завещава всичко на бедните: Еразъм Ротердамски.

* * *

Сарказмът на Волтер удря и по нас.

* * *

Дълбочината на Лец, сякаш е бездънна.

* * *

Остроумието на Оскар Уайлд го предхожда.

* * *

Духовитостта на Андрей Платонов говори нестандартно.

* * *

Мъртвите души на Гогол днес са по-мъртви от всякога.

* * *

Ако писателската ни мегаломания се учеше от скромността на Чехов, пӝ бихме останали с име.

* * *

Хармс е дотам уникален като новатор, колкото лошо е живял.

* * *

Импресиите на Рембо са несъвместими с неговата младост. Толкова са гениални!

* * *

Емил Чоран така те комплексира с мисълта си, че да се усъмниш, че си писател.

* * *

Пред необятния Толстой и светът се снижава.

* * *

Трагизмът на Киркегор изписва името му.

* * *

Персонализмът на Бердяев — антитеза на обезценката на човека.

* * *

Изолацията на Шопенхауер от всички ги е победила.

* * *

Ако светът не беше по философията на Хегел — няма да е човешки.

* * *

Омразата между Шопенхауер и Хегел трасира безсмъртието им.

* * *

Наистина трябва да си Сократ при такава зла жена и да пребъдеш като Сократ.

* * *

Туй, да бъдат на погребението ти само двамата гробари… — наистина трябва да си Моцарт!

* * *

Глухотата на Бетовен най-малко опровергава съвършенството му.

* * *

Преждевременно развилият се гений умира и късно: Пикасо!

* * *

В космополитния Салвадор Дали се оглежда егото му.

* * *

Не изневерява на подлагането си. Съвестта го гризе.

* * *

Има морал в подлагането си — не подбира.

* * *

Парите сближават хората. Взаимно да се изтребват за тях.

* * *

Парите биха те затрили и да забравиш, че са пари.

* * *

Древните са живели много дълго. За наказание на днешните.

* * *

Цезар го убиват заради величието му — а други измират, задето го нямат.

* * *

Императорът се страхува от мислителя в себе си.

* * *

Безсмъртието не подбира. Можеш и да си Калигула.

* * *

Добре че няма да има двайсет и втори век. И двайсет века са ни много…

* * *

Нещата са така нагласени, че и с конкурсно начало не се разместват.

* * *

Много е малък като човек. Себе си не може да намери.

* * *

Толкова е навътре в простотията си, че няма кой да го измъкне.

* * *

Тъй е надмогнал себе си в простотията си, че няма прегради.

* * *

Откакто са единни в самоунищожението си — спиране нямат.

* * *

Грехота е да не си корумпиран. Иначе откъде престиж?

* * *

Бъдещето винаги отмъщава на настоящето. Стига настоящето да не е лишено от бъдеще.

* * *

Как няма да искат да е еднакъв с тях? Властта е с тях.

* * *

Господарства — нищожното си аз да скрие.

* * *

Човекът е функция на алчността.

* * *

Над озверението им няма контрол.

* * *

Озвереният вълк е храна за озверения човек.

* * *

Появата на човека преосмисля вълка.

* * *

Звярът в човека е най-голямото му алиби, че е човек.

* * *

И царят на животните може да им стане за храна — щом са животни!

* * *

Дивото в него отглежда и домашния му тигър.

* * *

От коварството на змията — и еманацията ни.

* * *

Поне кравата в Индия е свещена. А човекът?!…

* * *

Привилегията да си животно е никой да не те следи изкъсо под лупа.

* * *

Някои диви животни са тъй застрашени от изчезване, че се родеят с нас.

* * *

Тероризмът е недосегаем от кукловодите му.

* * *

Тероризмът има излишък от кадри. И деца го овладяват.

* * *

Тероризмът е върхът на еманципацията на жената.

* * *

Светът е толкова престъпен, че дори и атомно оръжие в ръцете на терористи е нищо за него.

* * *

Лидерът им така се изживява като Месия, сякаш в тероризма е спасението ни.

* * *

Така е програмиран, че да няма нищо общо със себе си.

* * *

Военната надпревара обезсмисля войната.

* * *

Нищо не може да спре оръжейната надпревара. Най-малко глада.

* * *

Военизирането на света няма предел. Иначе няма да е човешки?

* * *

Конфликтът между великите сили е по-скоро поза.

* * *

Възходът на Китай обърква и тези, които са го предвидили.

* * *

Надскача се в егоизма си от самосъхранение.

* * *

Религиозният фанатизъм — майката на злото.

* * *

Всички народи си приличат по своя елит.

* * *

Заслепен е в самоунищожението си.

* * *

Нямаш проблем като човек. Можеш да се надраснеш и в низостта си.

* * *

За инвазията срещу човека няма давност.

* * *

Свеждането им до опитни мишки ги издига.

* * *

Несигурността ни е с приоритет.

* * *

Троянските коне в управлението галопират.

* * *

Робството е като добре трениран плувец. Дори и да искат да го удавят, то пак ще изплува.

* * *

Робството е непретенциозно. Може да платиш и с личната си собственост.

* * *

Робството е демократично. На всеки му се дава шанс от него да не излиза.

* * *

Със спартански дух се самоубива.

* * *

Спартанското възпитание — еманацията на естествения подбор.

* * *

Новият тоталитаризъм не бърза. Първо иска да опреш до помощта му.

* * *

Ако човекът в него победи наемника, няма да е човек.

* * *

Някои световни открития са тъй големи, че и света да закрият.

* * *

Убиецът често има алиби, че не е такъв — защото е убиец.

* * *

Не излиза от медиите в заличаването си на престъпник.

* * *

Пикантериите около престъпниците ги героизира.

* * *

Повече го лансират като гей, отколкото е такъв.

* * *

Интернет навлиза в детската душа. Сексуално да я възпита.

* * *

Дотолкова си зависим от интернет, че и да те надзирават…

* * *

Скритото лице на банката смазва лицето на човека.

* * *

От блудницата в нея и Вавилон трепери.

* * *

Пред новия Вавилон и птичките пеят в един глас.

* * *

Гордостта на човека минава през контрола над ума.

* * *

Няма съзнание за контрола над него.

* * *

Голямо е кучето в човека. Куче не може да го опази.

* * *

Като куче е за плячката си. Кучето на живота го пази.

* * *

От самоизяждане за кокала, кокалът е неоглозган.

* * *

Доброто в него по-скоро законспирира злото.

* * *

Банкрутира с личността си. Не може да плати за последиците от нея.

* * *

Грехът обожествява.

* * *

Срещу човешкия вирус няма ваксина.

* * *

И на друга планета не можем се отърва от гена си.

* * *

Страхът от другия дискредитира света.

* * *

Самоизбиват се от някой трети.

* * *

От братоубийствената си война братски си поделят и жертвите.

* * *

Лицето на войната се оглежда в кукловодите Ӝ.

* * *

Случайността често храни славата на пълководците.

* * *

Войната е средство. А целта винаги оправдава средствата.

* * *

Войната между хората е първостепенна. Не жали средства.

* * *

Страхът от Наполеон е тъй неудържим, че и като заточеник да го отрови.

* * *

Бъдещето на синтетиката е изпреварващо.

* * *

И последният слуга на свръхелита е повече от елит.

Откакто го отбягва, не спира да му досажда.

* * *

Тъй се е изчерпал като човек, че само наглостта му е в излишък.

* * *

Има дълг към покварата си. Не може да я задоволи.

* * *

Всепобеждаващият му разум убива сърцето.

* * *

И с многото си лица не скрива безличието си.

* * *

Здраво седи върху този отдолу. Отгоре да не падне.

* * *

Върховете са върхът на джуджетата — като джуджета.

* * *

Голямата височина избистря погледа на орела.

* * *

Скритото око над човека очите му отваря.

* * *

Историята е длъжница на безименните герои.

* * *

С мъжа си просперира, за да го забрави.

* * *

Съпътстващите ни злини ни възмездяват за първородния грях.

* * *

Себенадмогвай се в пренебрегването.

* * *

Под ножа на кръвожадието всеки е като животно.

* * *

Свободата му в затвора не го пуска да излезе навън.

* * *

Статутът на някои затворници инсперира бягството им отвън.

* * *

Геният му да избяга от затвора го изпрати в по-голям.

* * *

Свободен е да разполага с живота си на затвор.

* * *

Ако безследно изчезналите ги отвличаха извънземни, пӝ щяха да се открият.

* * *

В междудържавните отношения на взаимопомощ влизат и тези между господар и роб.

* * *

Двойният морал налага двоен стандарт под мотото: Справедливост за всички!

* * *

Не подлежи на осъждане до съда на историята.

* * *

Съвършенство гонят, да сведат човека и до просяка.

* * *

Измежду приоритетите на електронната ера влиза и кражбата на идентичност.

* * *

Иновациите в престъпността — възходът на нацията.

* * *

Раят, в който живеят, е дотам космически, че би заселил и друга планета.

* * *

Късметът не пита човека. И в ада може да го споходи.

* * *

Със завиден дух отстоява роба в себе си.

* * *

Себедоказва се в задоволяване на животинските си нужди.

* * *

Някои масови убийци са напълно осъзнати. И затова са масови.

* * *

Така инсценира самоубийството си, че и до днес да е нарочен за самоубил се.

* * *

Въпросът за борбата да отстояват себе си е под въпрос.

* * *

Не съществува за никой. И това го спасява.

* * *

Не спира да се издига надолу. Може друг да го измести.

* * *

Животът гарантира и на пешеходната пътека да нямаш гаранция за него.

* * *

Надвиват се в самонадзираването си.

* * *

На местопрестъплението ги оневиняват.

* * *

Не спира да е звяр. И на гърба си има очи.

* * *

Не може да не се намеси историята — в отричането му.

* * *

Историята е пълна с излишък от ненаказано зло.

* * *

Колкото е по-низш един човек, толкова по-емоционално изразява първичните си нужди.

* * *

Респектира с плодовитостта си за сметка на мисълта.

* * *

Междусъседската им омраза ги надживя.

* * *

Битката за първенство в технологиите е по-скоро битка за господството над нас.

* * *

Неизменно е на върха. Не пада от върха на себелюбието си.

* * *

Много атентати — един подбудител.

* * *

Много е трудно да си някой и да останеш такъв.

* * *

Паяжината, в която ни заплитат, така може да ги оплете — себе си да проклинат.

* * *

„Обичай врага си“ — проповядва християнството. Като най-голям враг на тъмните сили.

* * *

Доброто е в усмирителна риза.

* * *

Под гилотината всички са равни.

* * *

Дотам е паднал, че да падне и под дъното.

* * *

Не виждаш ли по-далеч от носа си — никой си.

* * *

По пътя на безпътицата всеки страничен път е надежда.

* * *

В наглостта си е като запазена марка.

* * *

Повече печели от литературата, отколкото тя — от него.

* * *

Като джебчии се крадат — щото са писатели.

* * *

Свръхпроизводство — за възпроизводството на злото.

* * *

Историята изнемогва от пренаписването си.

* * *

Не се ли прицелиш най-високо в сатирата — никой си в нея.

* * *

Като роб работи за най-големите роби — на парите си.

* * *

Изостава в едно — в друго да ги изпревари, че да са вечно догонващи.

Предателят в него не се предава — като герой от съпротивата.

* * *

Компенсират липсата на единици с излишък от нули.

* * *

Превземат ли те и отвътре — други ще живеят в теб.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.